《台城路 次邵复孺韵》
元代·钱霖

碧云深处遥天暮，经年雁书沉影。雨散梅魂，风醒草梦，还见春回乡井。花明柳暝。念贾箧香空，谢池诗冷。流水斜阳，旧家那是旧风景。怀思横泖雅趣，故人吟啸里，得意酬领。谱缀台城，缄传倩水，肯把俊游重省。凭高倚迥。纵老兴犹浓，不堪驰骋。隔断相思，浦潮波万顷。

作者简介：钱霖约公元一三一七年前后在世，字子云，后为道士，更名抱素，号素庵，松江人。生卒年均不详，约元仁宗延佑中前后在世。生平事迹亦无考。善作散曲，有醉边余兴，以“语极工巧”见称。又曾类辑名公所作，名曰江湖清思集，（均录鬼簿）并传于世。博学，工文章，不为世用，遂为黄冠，更名抱素，号素庵。初营庵于松江东郭，建二斋曰“封云”、“可月”。后迁居湖州（今属浙江省）。晚居嘉兴（今属浙江省），筑室于鸳湖之上，名曰“藏六窝”，自号泰窝道人。著有词集《渔樵谱》，杨维桢序之，称有寄闲父子之风。编有散曲集《江湖清思集》，著有《醉边余兴》。